Nafarroako Parlamentuko Mahaiak, 2018ko ekainaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa de Simón Caballero andreak aurkeztutako galdera, Nafarroako Administrazio Publikoen Zerbitzuko Langileen Estatututaren erreformari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko ekainaren 18an

Lehendakaria: Ainhoa Aznárez Igarza

GALDERAREN TESTUA

Izquierda-Ezkerrako foru parlamentarien elkarteko foru parlamentari Marisa de Simón Caballero andreak honako galdera hau aurkezten du, Nafarroako Gobernuak Legebiltzarraren Osoko Bilkuran ahoz erantzun dezan:

Gobernuaren programa-akordioak Funtzio Publikoaren Estatutua aldatzeari buruzko atal bat dauka, honako hau dioena:

Hausnarketa egin eta foru-administrazioaren erreforma demokratikoa sustatzea, profesionaltasun-, gaitasun- eta eraginkortasun-printzipioei jarraituz funtziona dezan, herritarrei zabalik egon dadin eta funtzionarioek jardun publikoan parte har dezaten.

Hausnarketa horren ondorioz, besteak beste, Funtzio Publikoaren Estatutuaren erreforma egin beharko da irizpide horiei jarraikiz, ahal dela legegintzaldi honetan.

Zertan da Nafarroako administrazio publikoen zerbitzuko langileen Estatutuaren erreforma prestatzeko prozesua?

Iruñean, 2018ko ekainaren 13an

Foru parlamentaria: Marisa de Simón Caballero